**აჭარის ა რ გარემოს დაცვისა და ბუნებრივი რესურსების სამმართველო**

**ანგარიში**

**2016 წ.**

2016 წელს გარემოს დაცვისა და ბუნებრივი რესურსების სამმართველოს საქმიანობა წარიმართა სამმართველოს ერთიანი სამოქმედო გეგმის მიხედვით, რომელშიც აისახა გარემოს დაცვის კუთხით აჭარის რეგიონისათვის პრიორიტეტული მიმართულებები. სამუშაოები შეეხო ისეთ სფეროებს, როგორებიცაა: ჰაერისა და წყლის, ნიადაგების, ნარჩენების მართვის მდგომარეობა, გეოლოგიური მონიტორინგი, ტყის რესურსების მართვა, ბიომრავალფეროვნება. პარალელურად მიმდინარეობდა ორი მიზნობრივი პროგრამის განხორციელება. სამმართველოს 2016 წლის სამოქმედო გეგმით გათვალისწინებული იყო 10 პრობლემატურ საკითხზე მუშაობა:

1*. ეკოლოგიური კალენდრით გათვალისწინებული დღეების აღნიშვნა (დედამიწის საათი (19 მარტი), ტყის საერთაშორისო დღე (21 მარტი), დედამიწის დღე (22 აპრილი), გადამფრენი ფრინველების დაცვის საერთაშორისო დღე (3 მაისი), ბიომრავალფეროვნების საერთაშორისო დღე (22 მაისი), გარემოს დაცვის საერთაშორისო დღე (5 ივნისი), გვალვასთან და გაუდაბნოებასთან ბრძოლის საერთაშორისო დღე (17 ივნისი), დაასუფთავე მსოფლიო (14-15 სექტემბერი), მეტყევის დღე (10 ოქტომბერი), ხის დარგვის საერთაშორისო დღე (22 ოქტომბერი), შავი ზღვის დაცვის საერთაშორისო დღე (31 ოქტომბერი)*)

*2. აჭარის ავტონომიურ რესპუბლიკის ადმინისტრაციულ ტერიტორიაზე ნარჩენების (მათ შორის ტოქსიკური და სხვა სახიფათო) მართვის მდგომარეობის შესწავლა.*

*3. მჭიდროდ დასახლებულ უბნებში სამეურნეო წყლების გაწმენდა - გაუვნებელყოფის მდგომარეობის შესწავლა;*

*4.* *ქ. ბათუმის , ხელვაჩაურის, ქობულეთის, ქედის, შუახევის და ხულოს მუნიციპალიტეტების მოსახლეობის სასოფლო და კომუნალურ წყალსადენებზე გარემოსდაცვითი მოთხოვნების შესრულების მდგომარეობის შესწავლა.*

*5. აჭარის ავტონომიური რესპუბლიკის ადმინისტრაციულ ტერიტორიაზე ბზის დაავადების გავრცელების მდგომარეობაზე მონიტორინგი.*

*6.* *აჭარის არ ტერიტორიაზე მეწყრულ და ეროზიულ უბნებზე მონიტორინგის განხორციელება და მათი დინამიურობის შეფასება.*

*7. მჭიდროდ დასახლებულ უბნებში სამეურნეო წყლების გაწმენდა - გაუვნებელყოფის მდგომარეობის შესწავლა.*

*8. ხულოსა და შუახევის მუნიციპალიტეტების ტერიტორიაზე არსებული ტბებისა და ჭაობების აღრიცხვა და მონიტორინგი.*

*9. აჭარის არ ტერიტორიაზე არსებული კურორტების და საკურორტო ადგილების (ბეშუმი, გოდერძი, ჩირუხი, გომარდული, გომის მთა, ღომა, მტირალა, ხინო, ჩაქვისთავი) მიმდებარე ტერიტორიებზე მიმდინარე მეწყრულ-ეროზიული პროცესების მონიტორინგი, შესაბამისი მეწყრესაწინააღმდეგო რეკომენდაციების მომზადება პროცესების სტაბილიზაციის მიზნით*

*10.* რეგიონში განთავსებული ატმოსფერული ჰაერის დამაბინძურებელი ობიექტების აღრიცხვა.

1. ეკოლოგიური დღეების აღნიშვნის საკითხის ფარგლებში, 19 მარტს დედამიწის საათთან დაკავშირებით აჭარის გარემოს დაცვისა და ბუნებრივი რესურსების სამმართველოს ორგანიზებით, მოსწავლე ახალგაზრდობის სასახლის კლუბ ,,ცისნამის“ აღსაზრდელებისთვის, სასტუმრო შერატონში ნაჩვენები იქნა დოკუმენტური ფილმი ,,გლობალური დათბობა, მყინვარების დნობის ეპოქა“.

,,დედამიწის საათის“ აღსანიშნავ ღონისძიებაში ყოველწლიურადაა ჩართული სასტუმრო ,,შერატონი“. მიმდინარე წელსაც, ტრადიციულად, 20:30 – 21:30 საათებში, ბათუმში გამოირთო სასტუმრო ,,შერატონი“ და ქალაქის არასასიცოცხლო მნიშვნელობის მქონე განათება.

- 21 მარტს, ტყის საერთაშორისო დღეს, ქობულეთის სატყეო ადმინისტრაციის თიკერის უბანში, განხორციელდა ნერგების დარგვის აქცია. მასში გარემოს დაცვის სამმართველოს თანამშრომლებთან ერთად მონაწილეობდნენ სასტუმრო შერატონის წარმომადგენლებიც. დაირგო აკაციის, ცაცხვის, იაპონური მუხის, ფიჭვის და რცხილის 1000 ძირი ნერგი. სატყეო სააგენტოს სხვა ადმინისტრაციებში აგრეთვე დაირგო 1350 - მდე ძირი სხვადასხვა ჯიშის ნერგი.

- 22 აპრილს, დედამიწის დღესთან დაკავშირებით, ქ.ბათუმის მე-14 საჯარო სკოლაში, მოსწავლეებისათვის, სამმართველოს ბიომრავალფეროვენბისა და გარემოს ინტეგრირებული მართვის სამსახურის უფროსმა გურანდა ბაგრატიონმა წაიკითხა ლექცია ,,მჟავა წვიმები“ . ამავე ღონისძიების ფარგლებში, მომდევნო დღეს, თიკერის სატყეო უბანში მოეწყო გამწვანების აქცია. სამმართველოს თანამშრომლებმა და შოთა რუსთაველის სახელმწიფო უნივერსიტეტის სტუდენტებმა დარგეს 150 ძირი ნერგი.

- გადამფრენი ფრინველების დაცვის საერთაშორისო დღეს, 3 მაისს, გარემოს დაცვისა და ბუნებრივი რესურსების სამმართველოს ორგანიზებით დაიგეგმა გასვლითი შემეცნებითი ღონისძიება ჭოროხის დელტაში. აქციაში მონაწილეობა მიიღეს ბათუმის შოთა რუსთაველის სახელმწიფო უნივერსიტეტის სტუდენტებმა და გარემოსდაცვითი ასოციაცია „ფსოვი“-ს წარმომადგენლებმა.

- ბიომრავალფეროვნების დაცვის საერთაშორისო დღეს (22 მაისი) მიეძღვნა, შეხვედრა ქ.ბათუმის მე-8 საჯაროს სკოლის მოსწავლეებთან. სამმართველოს ბიომრავალფეროვნების განყოფილების სპეცილისტმა ლუარა ხალვაშმა ჩაატარა ლექცია სახელწოდებით ,,გავუფრთხილდეთ ველურ ბუნებას“.

- 4 ივნისს, გარემოს დაცვის საერთაშორისო დღესთან დაკავშირებით, ადლიის სანაპირო ზოლზე მოეწყო პლაჟის დასუფთავების აქცია, რომელშიც მონაწილეობას იღებდნენ შოთა რუსთაველის სახელმწიფო უნივერსიტეტის ეკოლოგიის ფაკულტეტის სტუდენტები. მომდევნო დღეს, 5 ივნისს, ამავე სტუდენტთათვის მოეწყო ტური მტირალას ეროვნულ პარკში. სამმართველოს მიერ გამოვლინდა აჭარის წლის ეკოლოგი. ეს წოდება მიენიჭა ორგანიზაცია ,,საქართველოს მწვანეების“ აჭარის კოორდინატორს, ნოდარ ცინცაძეს. მას გადაეცა სპეციალური სიგელი და საჩუქრები. ამავე ღონისძიების ფარგლებში 6 ივნისს ხელვაჩაურის ახალგაზრდულ ცენტრში, ხელვაჩაურის სკოლების მოსწავლეებისათვის ჩატარდა ლექცია-სემინარი, რომელიც მიეძღვნა შავი ზღვის პრობლემებს.

- გაუდაბნოებასთან ბრძოლის საერთაშორისო დღესთან დაკავშირებით, 17 ივნისს აჭარის სატყეო სააგენტოში, აჭარის მოსწავლე ახალგაზრდობის სასახლის მოზარდებისათვის ჩატარდა ლექცია თემაზე - ,,გვალვა და გაუდაბნოება საქართველოში“.

- ,,დაასუფთავე მსოფლიო“ - გაეროს კვირეულის ფარგლებში სამმართველოს ინიციატივითა და ორგანიზებით, ქ. ბათუმში მოეწყო სანაპიროს დასუფთავების აქცია. მასში მონაწილოებდნენ აჭარის მწვანეთა მოძრაობა, მოსწავლე - ახალგაზრდობის სასახლის ეკო კლუბის წევრი ბავშვები და ,,აჭარის სანდასუფთავების“ თანამშრომლები.

- 10 ოქტომბერს აღინიშნა მეტყევეთა პროფესიონალური დღე. აჭარის გარემოს დაცვისა და ბუნებრივი რესურსების სამმართველომ და სსიპ აჭარის სატყეო სააგენტომ ამ დღესთან დაკავშირებით ქობულეთის მუნიციპალიტეტში, სოფელ თიკერის სატყეო მეურნეობაში მოსწავლე ახალგაზრდობის სასახლის აღსაზრდელებისთვის ჩაატარეს ლექცია-სემინარი: ტყის მოვლა და მნიშვნელობა.მოსწავლეთა სასახლის ეკო-კლუბ „ცისნამის“ წევრებს ტყის მნიშვნელობის შესახებ დეტალურად ესაუბრა აჭარის სატყეო სააგენტოს ტყის მართვის სამსახურის მეტყევე სპეციალისტი. მოსწავლეებმა აგრეთვე დაათვალიერეს სანერგე მეურნეობა.

- ხის დარგვის საერთაშორისო დღესთან დაკავშირებით სამმართველოს, აჭარის სატყეო სააგენტოსა და მოსწავლე ახალგაზრდობის სასახლის აღსაზრდელების მონაწილეობით, ქობულეთის მუნიციპალიტეტის სოფელ თიკერში მოეწყო მორიგი გამწვანების აქცია. აჭარის ავტონომიური რესპუბლიკის ხუთივე მუნიციპალიტეტში ამ დღეს 1000-ზე მეტი წიწვოვანი და ფოთლოვანი ნერგი დაირგო.

- შავი ზღვის დაცვის საერთაშორისო დღესთან დაკავშირებით, განხორციელდა სანაპირო ზოლის დაზუფთავების ღონისძიება. სამმართველოს თანამშრომლებთან ერთად, მასში მონაწილეობდნენ   შოთა რუსთაველის სახელმწიფო უნივერსიტეტის საბუნებისმეტყველო მეცნიერებათა და ჯანდაცვის ფაკულტეტის სტუდენტები და არასამთავრობო ორგანიზაცია ,,საქართველოს მწვანეთა მოძრაობა / დედამიწის მეგობრები“. ამ დღეს, შოთა რუსთაველის უნივერსიტეტში, აჭარაში ვიზიტად მყოფი საქართველოს გარემოს დაცვის მინისტრი გიგლა აგულაშვილი, პროექტის - “გარემოსდაცვითი მონიტორინგის გაუმჯობესება შავ ზღვაში“ (EMBLAS) წარმომადგენლებთან ერთად, ბათუმის სახელმწიფო უნივერსიტეტში გარემოს ეროვნული სააგენტოს მეთევზეობისა და შავი ზღვის მონიტორინგის სპეციალისტებს შეხვდა.

შეხვედრაზე მხარეებმა შავ ზღვაში განხორციელებული კვლევების შედეგები განიხილეს და მონიტორინგის გაუმჯობესების საკითხებზე იმსჯელეს.

გიგლა აგულაშვილმა გარემოს ეროვნული სააგენტოს მეთევზეობისა და შავი ზღვის მონიტორინგის სამსახურის 85 წლის იუბილესთან დაკავშირებით, სააგენტოს ღვაწლმოსილ მეცნიერებს ჯილდოები გადასცა და შავი ზღვის დაცვის საერთაშორისო დღე მიულოცა.

შეხვედრას სახელმწიფო უწყების, არასამთავრობო სექტორის, უნივერსიტეტის პროფესორ მასწავლებლები და მეცნიერები ესწრებოდნენ.

2. ნარჩენების მდგომარეობის საკითხის ფარგლებში შესწავლილ იქნა აჭარის ხუთივე მუნიციპალიტეტში არსებული მდგომარეობა. აღრიცხულია 208 უკანონო ნაგავსაყრელი, რომელზეც განთავსებულია ასობით კუბური მეტრი სხვადასხვა კატეგორიის ნარჩენი და გამოვლენილია რიგი გარემოს დაცვითი კანონმდებლობის დარღვევებისა. ინფორმაცია არსებული მდგომარეობის შესახებ გაეგზავნათ მუნიციპალიტეტების გამგეობებს;

3. სამმართველოს გეოლოგიური სამსახურის მიერ განხორციელდა საავტომობილო გზებზე გვერდითი ეროზიის და მეწყრული პროცესების შედეგად დაზიანებული უბნების აღრიცხვა, მეწყრესაწინააღმდეგო რეკომენდაციების მომზადება და შესაბამის სამსახურებზე მიწოდება შემდგომში რეაგირების მიზნით. სულ მთელი აჭარის მასშტაბით აღირიცხა 23 ეროზირებული მონაკვეთი: ხელვაჩაურის მუნიციპალიტეტში შესწავლილ იქნა 7 დაზიანებული უბანი, ქობულეთში - 5, ქედაში - 1, შუახევში -5 და ხულოს მუნიციპალიტეტში - 5 უბანი. სპეციალისტების მიერ მომზადდა შესაბამისი გეოლოგიური დასკვნები და რეკომენდაციები.

4. ბათუმის, ხელვაჩაურის, ქობულეთის, ქედის, შუახევის და ხულოს მუნიციპალიტეტებში შესწავლილ იქნა მოსახლეობის სასოფლო და კომუნალურ წყალსადენებზე გარემოსდაცვითი მოთხოვნების შესრულების მდგომარეობა. სულ შემოწმდა 96 ობიექტი. მიუხედავად იმისა, რომ ბევრ სასოფლო წყალსადენს ჩაუტარდა რეაბილიტაცია, სანიტარული თვალსაზრისით, წყალსადენებზე კვლავ რთული მდგომარეობაა. ადგილი აქვს სანიტარულ ზონებში საქონლის ძოვებისა და სხვა ანტიჰიგიენური ქმედებების ფაქტებს, რაც განპირობებულია წყალსადენების სანიტარული ზონების დაუცველობითა და სუსტი კონტროლით. ბევრი წყალსადენი საჭიროებს განახლებას, რადგანაც ტექნიკურად სავალალო მდგომარეობაში იმყოფება. საკითხის შესწავლის შედეგები და რეკომენდაციები გაიგზავნა შესაბამისი მუნიციპალიტეტების გამგეობებში.

5. შესწავლილ იქნა დაავადებული ბზის კორომების ფიტო-სანიტარული მდგომარეობა. მონიტორინგის მიმდინარეობისას დადგინდა ბზის დაავადების გავრცელების ზონები და გადაღებულ ი იქნა ფოტომასალა , რომელშიც აისახა სხვადასხვა ადგილზე ბზის დაავადების მიმდინარეობის ინტენსივობა. სამწუხაროდ დღეს კოლხური ბზის კორომები თითქმის სრულად გამხმარია.

6. სამმართველოს გეოლოგიის სამსახურის მიერ განხორციელდა მეწყრული და ეროზირებული უბნების მონიტორინგი. სულ, ხუთივე მუნიციპალიტეტში, შესწავლილ იქნა 15 უბანი. მომზადდა შესაბამისი გეოლოგიური დასკვნები და რეკომენდაციები.

7. განხორციელდა მჭიდროდ დასახლებული უბნებში სამეურნეო წყლების გაწმენდისა და გაუვნებელყოფის მდგომარეობის შესწავლა. შემოწმდა 42 ობიექტი. ობიექტების დათვალიერება და მათი მდგომარეობის შეფასება ხდებოდა ადგილობრივი მუნიციპალიტეტების წარმომადგენლების თანდასწრებით. მონიტორინგის შედეგად გამოვლინდა გამწმენდი ობიექტების გაუმართაობისა და მათი არასწორი ექსპლოატაციის ფაქტები, რაც წინაპირობას ქმნის მდინარეებისა და წყალსატევების მძიმედ დაბინძურებისა. თითოეულ ობიექტზე მომზადდა პირველადი რეკომენდაციები და გაიგზავნა მუნიციპალიტეტების გამგეობებში.

8. გასული წლის ზაფხულში სამმართველოს ბიომრავალფეროვების სპეციალისტების მიერ განხორციელდა ხულოსა და შუახევის მუნიციპალიტეტების ტერიტორიებზე არსებული ტბებისა და ჭაობების მონიტორინგი. მონიტორინგის მიზანი იყო ტბებისა და დაჭაობებული (ჭარბტენიანი) ადგილების აღრიცხვა და მონიტორინგი. აღრიცხულია სულ 18 ტბა (რომელთაგან ხუთი ევტროფულია) და 13 ჭარბტენიანი ადგილი. მონიტორინგის შედეგებმა ცხადყო, რომ ხულოსა და შუახევის მუნიციპალიტეტების მთის და სუბალპურ ზონაში ზღვის დონიდან დაახლოებით 1780 მ-დან 2340 მ-დე გვხვდება სხვადასხვა ზომის ტბები და ჭარბტენიანი ადგილები. ტბები ძირითადად იკვებებიან ნადნობი, ნაჟური წყლებითა და მთის ნაკადულებით. ადრე გაზაფხულზე ტბების კალაპოტი ივსება მაქსიმალურად ხოლო ზაფხულის ცხელ დღეებში მათი დონე დაბლა იწევს. თევზი უმეტესობაში არ გვხვდება და საბანაოდაც არახელსაყრელია წყლის დაბალი ტემპერატურის გამო. ტბების კალაპოტებში წყლის დონის მერყეობას მოწმობს ირგვლივ არსებული პატარა ტერასები. მათი მცირე ნაწილი განიცდის ბუნებრივი ევტროფული პროცესების გააქტიურებას და სუსტ ანთროპოგენულ ზემოქმედებას.

9. დაიწყო აჭარაში არსებული კურორტების და საკურორტო ადგილების მიმდებარე ტერიტორიებზე მიმდინარე მეწყრულ-ეროზიული პროცესების მონიტორინგი და პროცესების სტაბილიზაციის მიზნით, შესაბამისი მეწყრესაწინააღმდეგო რეკომენდაციების მომზადება. გასულ წელს მოხერხდა მხოლოდ ორი საკურორტო ადგილის: ბეშუმისა და მდ. სასადილოს დიდი და პატარა ხეობების მდგომარეობის შესწავლა. მომზადდა შესაბამისი პირველადი გეოლოგიური დასკვნები. მუშაობა, ამ ხრივ, მომავალ წლისთვისაც არის დაგეგმილი.

10. გახორციელდა რეგიონში განთავსებული ატმოსფერული ჰაერის დამაბინძურებელი ობიექტების აღრიცხვა. სულ აღირიცხა 80 ობიექტი.

2016 წლის სამოქმედო გეგმით გათვალისწინებული საკითხების გარდა სამმართველო ახორციელებდა მოქმედი კანონმდებლობით გათვალისწინებულ სხვა საქმიანობასაც:

***გარემოს ინტეგრირებული მართვა***

* წყლის შესახებ“ (მუხლი 41) და ,,ატმოსფერული ჰაერის დაცვის შესახებ“ (მუხლი 38) საქართველოს კანონების მოთხოვნებისა და საქართველოს გარემოსა და ბუნებრივი რესურსების დაცვის სამინისტროს წერილობითი მომართვების საფუძველზე, რეგიონში 580 წყალმოსარგებლე და ატმოსფერული ჰაერის დამაბინძურებელ სტაციონარულ საწარმოებს დაეგზავნათ წერილობითი მოთხოვნები (ნაწილს ადგილებზე მიტანით) წყლის გამოყენების სახ. აღრიცხვისა და ატმოსფეროში მავნე ნივთიერებათა გაფრქვევების სახელმწიფო აღრიცხვების 2015 წლის ანგარიშების სამმართველოში წარმოდგენის თაობაზე;

ამ საწარმოთა მიერ წყლის გამოყენების სახ. აღრიცხვის 340 ანგარიში შედგენილი იყო საქართველოს ეკონომიკური განვითარების სამინისტროს სტატისტიკის დეპარტამენტის 2004 წლის # 63 ბრძანებით: ,,წყლის გამოყენების სახელმწიფო აღრიცხვის სახელმწიფო სტატისტიკური ანგარიშების ფორმების შევსებისა და წარმოდგენის შესახებ“ დამტკიცებული ინსტრუქციის მიხედვით, ხოლო ატმოსფეროში მავნე ნივთიერებათა გაფრქვევების სახ აღრიცხვის 421 ანგარიშის ფორმა შედგენილი იყო საქართველოს მთავრობის 2013 წლის 31 დეკემბრის #413 დადგენილების ,,დაბინძურების სტაციონარული წყაროებიდან მავნე ნივთიერებათა გაფრქვევების თვითმონიტორინგის და ანგარიშგების წარმოების ტექნიკური რეგლამენტის დამტკიცების თაობაზე“. შესაბამისად ისინი მიღებული იქნა არსებული წესით, შეთანხმებული იქნა და დროულად წარედგინა საქართველოს გარემოსა და ბუნებრივი რესურსების დაცვის სამინისტროს;

* ბუნებრივი რესურსით სარგებლობისათვის მოსაკრებლის ამოღების მიზნით შემოსავლების სამსახურს გადაეგზავნა 125 წყალმომხმარებელი საწარმოს ნუსხა მათ მიერ მოპოვებული წყლის მოცულობების ჩვენებით, რომელთა მიერ გამოყენებული წყლის რესურსი ექვემდებარება გადახდას ბიუჯეტის სასარგებლოდ;
* ადმინისტრაციული პასუხისმგებლობის განსაზღვრის მიზნით გარემოსდაცვითი ზედამხედველობის დეპარტამენტს გადაეგზავნა 21 საწარმოს ნუსხა, რომლებმაც არ წარმოადგინეს წყალსარგებლობისა და ატმოსფეროში მავნე ნივთიერებათა გაფრქვევების 2015 წლის ანგარიშები;
* განხილული იქნა საწარმოების მიერ წარმოდგენილი ატმოსფერული ჰაერის დაბინძურების სტაციონარული წყაროებისა და მათ მიერ გაფრქვეულ მავნე ნივთიერებათა ინვენტარიზაციის 80 ტექნიკური ანგარიში. ანგარიშები შედგენილი იყო ,,ატმოსფერული ჰაერის დაბინძურების სტაციონარული წყაროების ინვენტარიზაციის ტექნიკური რეგლამენტის დამტკიცების შესახებ“ საქართველოს მთავრობის 2014 წლის 6 იანვრის №42 დადგენილების მოთხოვნების მიხედვით. გათვლები ჩატარებული იყო ,,დაბინძურების სტაციონარული წყაროებიდან ატმოსფერულ ჰაერში გაფრქვევების ფაქტობრივი რაოდენობის განსაზღვრის ინსტრუმენტული მეთოდის, დაბინძურების სტაციონარული წყაროებიდან ატმოსფერულ ჰაერში გაფრქვევების ფაქტობრივი რაოდენობის დამდგენი სპეციალური გამზომ-საკონტროლო აპარატურის სტანდარტული ჩამონათვალისა და დაბინძურების სტაციონარული წყაროებიდან ტექნოლოგიური პროცესების მიხედვით ატმოსფერულ ჰაერში გაფრქვევების ფაქტობრივი რაოდენობის საანგარიშო მეთოდიკის შესახებ ტექნიკური რეგლამენტის დამტკიცების შესახებ“ საქართველოს მთავრობის 2013 წლის 31 დეკემბრის N435 დადგენილებით დამტკიცებული ტექნოლოგიური ნორმების მიხედვით;
* განხილული და შეთანხმებული იქნა საწარმოების მიერ ზედაპირული წყლებიდან წყლის აღების 16 ტექნიკური რეგლამენტი;
* შეთანხმებული იქნა საწარმოების მიერ მავნე ნივთიერებათა ზღვრულად დასაშვები გაფრქვევის ნორმათა 2 პროექტი
* განხილული იქნა შემოსავლების სამსახურის საბაჟო დეპარტამენტის ადლიის საბაჟოს მიერ წარმოდგენილი ნარჩენების გაუვნებელყოფის ინსინირატორის ატმოსფეროში მავნე ნივთიერებათა ზღვრულად დასაშვები გაფრქვევის ნორმების პროექტი. იგი შედგენილი იყო საქართველოს მთავრობის 2013 წლის 31 დეკემბრის #408 დადგენილების ,,ატმოსფერულ ჰაერში მავნე ნივთიერებათა ზღვრულად დასაშვები გაფრქვევის ნორმების გაანგარიშების ტექნიკური რეგლამენტი“-ს მიხედვით. შეთანხმებული იქნა ჩვენს მიერ და საბოლოო შეთანხმებისათვის გადაიგზავნა საქართველოს გარემოსა და ბუნებრივი რესურსების დაცვის სამინისტროში;
* განხილული იქნა შპს ,,პროფესიონალის“-ს წერილობითი მომართვა ზღვიდან წყლის ამოღების ტექნიკური რეგლამენტის მიღების თაობაზე. ტექნიკური რეგლამენტი საქართველოს ადმინისტრაციულ სამართალდარღვევათა კოდექსის მე-80 მუხლის შესაბამისად განსახილველად გადაიგზავნა საქართველოს გარემოსა და ბუნებრივი რესურსების დაცვის სამინისტროში;
* განხილული იქნა აჭარის არ ფინანსთა და ეკონომიკის სამინისტროდან შემოსული მოქალაქე გურამ ცინცაძის კორესპონდენცია აჭარის არ ტერიტორიაზე საყოფაცხოვრებო ნარჩენების გადამამუშავებელი საწარმოს აშენების მიზანშეწონილობის თაობაზე. გაიგზავნა წერილობითი პასაუხი;
* გარემოს დამაბინძურებელ 46 საწარმოს დაეგზავნა სარეკომენდაციო წერილები რეგიონში საკურორტო სეზონის დადგომასთან დაკავშირებით წყალგამწმენდი, აირ და მტვერდაჭერი სისტემების კონტროლისა და თვიტმონიტორინგის სისტემის გაძლიერების თაობაზე;
* განხილული იქნა ხულოს მუნიციპალიტეტის წერილობითი მომართვა ბეშუმის არალეგალური ნაგავსაყრელის დახურვის გეგმის შეთანხმების თაობაზე. გაიგზავნა წერილობითი პასუხი.
* განხილული იქნა აჭარის არ ფინანსათა და ეკონომიკის სამინისტროს წერილობითი მომართვა ქედის, შუახევისა და ხულოს მუნიციპალიტეტების სივრცითი მოწყობის სქემის შედგენასთან დაკავშირებით ინფორმაციების მიწოდების თაობაზე;
* გაიგზავნა ინფორმაცია ამ მუნიციპალიტეტების ტერიტორიაზე არსებული წყლისა და წყალშემკრები ობიექტების ადგილმდებარეობისა და მათი სანიტარული დაცვის ზონების შესახებ;
* განხილული იქნა აჭარის არ მთავრობის აპარატიდან შემოსული ,,International City/Country Management Association (ICMA) CENN”-ს წერილი რეგიონში ნარჩენების მართვის სრულყოფის ღონისძიებებთან დაკავშირებით. გაეგზავნა წერილობითი პასუხი მთავრობის აპარატს და აღნიშნული პროგრამის ხელმძღვანელს.
* გარემოს ინტეგრირებული მართვის განყოფილების უფროსი მონაწილეობდა ბათუმის შემოვლითი გზის გარემოზე ზემოქმედების შეფასების ანგარიშის განხილვაში, რომელიც გაიმართა სასტუმრო ,,ბათუმი პალასში“. განხილვისას მის მიერ გამოთქმული გარკვეული შენიშვნები დაფიქსირებულია განხილვის ოქმში;
* განხილული იქნა აჭარის არ მთავრობის აპარატიდან გადმოგზავნილი ქ. ბათუმი, ჭაობის დასახლების მცხოვრებთა კოლექტიური განცხადება ლუკა ასათიანის ქუჩა 152-ში არსებული ავტოსერვისის საწარმოდან გარემოს დაბინძურების თაობაზე. ადგილზე ჩატარდა ატმოსფერული ჰაერის ხარისხობრივი მაჩვენებლების ლაბორატორიული კვლევები. დაფიქსირდა ზოგიერთი მაჩვენებლების ნორმაზე გადამეტების ფაქტები, შესაბამისად კვლევის შედეგები გადაიგზავნა გარემოსდაცვითი ზედამხედველობის დეპარტამენტში. პასუხი ეცნობა აჭარის არ მთავრობას და განმცხადებლებს;
* ადლიის დასახლების მცხოვრებთა სატელეფონო საჩივრის საფუძველზე, რომელიც ეხებოდა მათ საცხოვრებელ ადგილებში მძაფრი სუნის პერიოდულად არსებობას, ჩატარდა ჰაერის ხარისხობრივი მაჩვენებლების ლაბორატორიული კვლევები. გამოვლინდა მავნე ნივთიერებათა (გოგირდის დიოქსიდის) ნორმაზე გადამეტების ფაქტები, შესაბამისად კვლევის შედეგები კანონით გათვალისწინებული ზომების გასატარებლად გადაიგზავნა გარემოსდაცვითი ზედამხედველობის დეპარტამენტში;
* განხილული იქნა შპს ,,ვიქტორია გაზბეტონის“ წერილობითი მომართვა ობიექტის მშენებლობასთან დაკავშირებით მათი გარემოსდაცვითი ვალდებულებების შესახებ. გაეგზავნა წერილობითი რეკომენდაცია;
* განხილული იქნა შპს ,,ბათუმის წყალის“ წერილობითი მომართვა გონიოსა და აკვაპარკის ტერიტორიებზე ზღვის წყლის ხარისხობრივი მაჩვენებლებზე მონიტორინგის შედეგების გადაცემის თაობაზე. გაეგზავნა ლაბორატორიული კვლევის შედეგები ცალკეული წერტილების მიხედვით;
* განხილული იქნა აჭარის არ ფინანსთა და ეკონომიკის სამინისტროდან შემოსული აჭარის არ ნარჩენების მართვის ხუთწლიანი სამოქმედო გეგმის სამუშაო ვერსია. მომზადდა შესაბამისი მოსაზრებები და შენიშვნები;
* ,,წყლის შესახებ“ საქართველოს კანონისა და საქართველოს გარემოსა და ბუნებრივი რესურსების დაცვის სამინისტროს წერილობითი მოთხოვნის საფუძველზე რეგიონში არსებულ წყალმოსარგებლე ობიექტებს დაეგზავნათ წერილები წყლის გამოყენების სახელმწიფო აღრიცხვის ფორმების სამმართველოში წარმოდგენის თაობაზე.

***ტყის დაცვა და ტყის რესურსების მართვა***

* სსიპ აჭარის სატყეო სააგენტოს მიერ ხულოს, შუახევის, ქედის, ხელვაჩაურისა და ქობულეთის სატყეო ადმინისტრაციებში გამოყოფილი სოციალური ჭრების ტყეკაფებიდან მიმდინარეობდა მოსახლეობაზე I და II ხარისხის ხე-ტყის გაცემა. სულ გამოიყო **120 705 მ3** ხე-ტყე. აქედან: I **ხარისხის (სამასალე) – 13989 მ3**  და **II ხარისხის (საშეშე) – 106 716 მ3**. სულ გაცემულია **65 422 მ3** ხე-ტყე (I **ხარისხის - 4 409მ3**  და **II ხარისხის 61 013 მ3**).
* გამოვლენილ იქნა ხე-ტყის უნებართვო ჭრებისა და სატყეო კანონმდებლობის სხვა დარღვევების **158**  ფაქტი. სულ მოჭრილია **1044.27 მ3**  ხე-ტყე. აქედან **I ხარისხის - 482.39**  **მ3 და II-ხარისხის 561.88** **მ3**  მოცულობის ხე-ტყე. მოჭრილი ხე-ტყის სანიხრე ღირებულება შეადგენს **18111.21** ლარს, გარემოზე მიყენებული ზიანი **- 11242.42** ლარს. აღნიშნული ფაქტების ამსახველი მასალები შემდგომი რეაგირებისათვის გადაგზავნილია გარემოსდაცვითი ზედამხდველობის დეპარტამენტში;
* მიმდინარე წელს დაგეგმილი იყო 25 კმ საერთო სიგრძის ახალი სატყეო დანიშნულების გზების მშენებლობა და ძველი გზების რეაბილიტაციის სამუშაოები. ამჟამად გაყვანილია 26 კმ სიგრძის ახალი და რეაბილიტირებულია 163. 4 კმ საერთო სიგრძის ძველი გზა;
* ხელვაჩაურის, ქობულეთის, ქედის, შუახევისა და ხულოს სატყეო ადმინისტრაციებში ჩატარდა ტრენინგები ტყითსარგებლობის წესებთან და რესურსების მართვის სისტემებში მუშაობასთან დაკავშირებით;
* გასულ წლებში ქობულეთის სატყეო ადმინისტრაციის თიკერის სატყეოში 12 ჰა ფართობის ტერიტორიაზე გაშენდა ენერგეტიკული ტყე. მიმდინარე პერიოდისათვის განხორციელდა დაზიანებული ნერგების შეცვლისა და სადრენაჟე არხების გაყვანის სამუშაოები;
* წლის განმავლობაში მიმდინარეობდა აჭარის ტყის ფონდის ინვენტარიზაციის (ტყეთმოწყობა) პროგრამის განხორციელება. სამუშაოები დასრულებულია ქობულეთის, ხელვაჩაურისა და ქედის სატყეო ადმინისტრაციებში. პროგრამა ითვალისწინებს 152 380 ჰა ფართობზე კომპლექსური სამუშაოების წარმოებას. განხორციელდება ტყის ფონდის ტერიტორიების ტოფოგრაფიული რუკების, ფოტოგრაფიული სქემების, გეგმების მომზადება; ტყის კორომების დამახასიათებელი ნიშან-თვისებების დადგენა (წარმოშობა, ჯიშების შედგენილობა, ფორმა, სიხშირე, ასაკი, ტყის ტიპი, ბონიტეტი) და სხვადასხვა კატეგორიებად დაყოფა; ბუნებრივი და ანთროპოგენური პროცესებით გამოწვეული ტყის ცვლილებების ტენდენციის შეფასება.
* მიმდინარე წელს ხულოს სატყეო ადმინისტრაციის ზეგნის სატყეოში, ტყის ბუნებრივი განახლების ხელშეწყობის მიზნით 100 ჰექტარი ფართობი შემოიღობა და ჩატარდა სხვადასხვა ღონისძიებები. აჭარის სატყეო სააგენტო 2013 წლიდან ყოველწლიურად ახორციელებს ტყის ბუნებრივი განახლების ხელშეწყობის ღონისძიებებს. ეს მნიშვნელოვანია იმ უბნებისათვის, რომლებშიც ანთროპოგენული ზემოქმედების შედეგად ზიანდება ტყის აღმონაცენი .

გასულ წლებში ანალოგიური ღონისძიება განხორციელდა ხულოსა და შუახევის სუბალპურ ტყეებში 253 ჰექტარ ფართობზე, რამაც სასურველი შედეგი გამოიღო;

* ნაყოფიერად მუშაობდა აგრეთვე სატყეო სააგენტოს ტყის მავნებელ დაავადებებთან ბრძოლის სამსახური: განხორციელდა მავნებელი მბეჭდავი ქერქიჭამიის და კენწეროს ქერქიჭამიის საწინააღმდეგო ღონისძიებები, რომელთა ფარგლებშიც 2000 ჰა ფართობზე განთავსდა 6000 ერთეული ფერომონიანი ხაფანგი. ხაფანგებში დაიჭირეს კილოგრამობით მავნებელი მწერები;
* ხმობადი ბზების კორომებში, პარაზიტი ბზის ალურას წინააღმდეგ რამოდენიმეჯერ ჩატარდა შეწამვლითი ღონისძიება. აგრეთვე შეიწამლა სააგენტოს მიერ 2013 წელს გაშენებული ვერხვის ენერგეტიკული ტყის მასივი.

***გეოლოგია და სტიქიების მართვა***

* აჭარის ავტონომიური რესპუბლიკის მუნიციპალიტეტების გამგეობებიდან შემოსული განცხადებების საფუძველზე შესწავლილია სტიქიის შედეგად დაზარალებული მოქალაქეთა - **2 116 განცხადება:**

*ქ.ბათუმი -* ***159*** *განცხადება;*

*ხელვაჩაურის მუნიციპალიტეტი -* **401***;*

*ქედის მუნიციპალიტეტი -* **153***;*

*შუახევის მუნიციპალიტეტი -* **277***;*

*ხულოს მუნიციპალიტეტი -* **645***;*

*ქობულეთის მუნიციპალიტეტი -* **481;**

* აჭარის ა რ ჯანდაცვისა და სოციალური მომსახურების სამინისტროს მოთხოვნის შესაბამისად მომზადდა 60 ობიექტის გეოლოგიური დასკვნა;
* აჭარის ა რ ფინანსთა და ეკონომიკის სამინისტროს მოთხოვნის შესაბამისად, მომზადდა სასარგებლო წიაღისეულის მოპოვების ლიცენზიის გაცემისათვის გამზადებული 87 ობიექტის გეო-საინფორმაციო პაკეტი;
* სამმართველოს სპეციალისტებმა შეისწავლე მუნიციპალიტეტის სოფელ გელაძეებში ,,გელაძეების გზა” კმ1+200 მონაკვეთზე განვითარებული მეწყერული პროცესები, შესწავლის შედეგებზე დაყრდნობით მომზადებული ვიზუალური საინჟინრო გეოლოგიური დასკვნა შემდგომი რეაგირების მიზნით გადაიგზავნა აჭარის ა რ საავტომობილო გზებისა და სამელიორაციო სისტემების მართვის დეპარტამენტში (1 განცხადება);
* სამმართველო მონაწილეობდა შუახევისა და ხულოს მუნიციპალიტეტებში, შუახევჰესისა და სხალთაჰესის ჰიდროელექტრო სადგურების მშენებლობის არეალში მდებარე სოფლებში საცხოვრებელი სახლების და საკარმიდამო ნაკვეთების მდგომარეობის თაობაზე, სამუშაო ჯგუფის მუშაობაში.

***მიწის მართვა***

* სამმართველო მონაწილეობდა ქალაქ ბათუმისა და აჭარის ხუთივე მუნიციპალიტეტის საკუთრების აღიარების მუდმივმოქმედი კომისიების მუშაობაში. საანგარიშო პერიოდში განხილული იქნა 2572 და დაკმაყოფილდა 1005 განცხადება:
* ხელვაჩაურის მუნიციპალიტეტის გამგეობაში განხილულია 598 და დაკმაყოფილებულია 319 განცხადება;
* ქ.ბათუმი 851 - 398;
* ქობულეთი 546 – 173;
* ქედა 152 – 68;
* შუახევი 49 - 23
* ხულო 57- 24 .

***ბიომრავალფეროვნების დაცვა***

* წლის სამოქმედო გეგმის შესაბამისად, სამმართველოს ბიომრავალფეროვნების სპეციალისტების მიერ შესწავლილ იქნა აჭარის მაღალმთიან ზონაში მდებარე ტბებისა და ჭაობების ეკოლოგიური მდგომარეობა. თითოეულ ობიექტზე მომზადდა საინფორმაციო ბარათები;
* განხორციელდა აჭარაში არსებული კოლხური ბზის კორომების ფიტო-სანიტარული მდგომარეობის მონიტორინგი. მომზადდა შესაბამისი ანგარიში;
* განხორციელდა 59 სასარგებლო-წიაღისეულის მომპოვებელი ობიექტის გეოსანფორმაციო პაკეტების შეფასება ბიომრავალფეროვნების დაცვის კუთხით

***მიზნობრივი პროგრამები:***

* ***1.„აჭარის სანაპირო ზოლის ჩამდინარე წყლებისა და ატმოსფერული ჰაერის აქტიურ დამაბინძურებელ კერებში გარემოს დაცვითი კანონმდებლობის მოთხოვნების შესრულების მდგომარეობის მონიტორინგი.“*** - პროგრამა ითვალისწინებს წლის განმავლობაში სისტემატურ დაკვირვებას ატმოსფერული ჰაერისა და ჩამდინარე წყლების ხარისხობრივ მდგომარეობაზე. განხორციელდა ჰაერისა და წყლის სინჯების აღება და გამოკვლევა. სულ გამოკვლეულია წყლის 210 და ჰაერის 132 სინჯი. მიმდინარე მონიტორინგის დროს დაფიქსირდა წყლის ზენორმატიული დაბინძურების 5 ფაქტი, ხოლო ჰაერის დაბინძურებისა 10 ფაქტი. ინფორმაცია დარღვევების შესახებ გადაცემულია გარემოსდაცვითი ზედამხედველობის დეპარტამენტში.

*2****. „აჭარის სანაპირო ზოლის სარფი-ჩოლოქის მონაკვეთზე ზღვის წყლების ხარისხობრივი მაჩვენებლების მონიტორინგი“*** *– პროგრამის ფარგლებში, გაზაფხულიდან გვიან შემოდგომამდე (1 აპრილი - 30 ოქტომბერი) ხორციელდება მონიტორინგი ზღვის წყლის ხარისხობრივ მდგომარეობაზე.*

გაფორმებდა სახელმწიფო შესყიდვების შესახებ ხელშეკრულება (შპს ’’ლაბორატორიული კვლევითი ცენტრი’’, ქ.ბათუმი, დასახლება ქვედა სამება) ზღვის წყლის შემადგენლობისა და სიწმინდის შემოწმების და ანალიზის ჩატარების (150 სინჯი) მომსახურებაზე, ღირებულებით 25950 ლარი. ანალიზი ტარდება შემდეგ მაჩვენებლებზე: ნაწლავის ჩხირის ჯგუფის ბაქტერიები (COLI - INDEX), ლაქტოზა დადებითი ნაწლავის ჩხირები (LNC), კოლიფაგები (ESERIXIAS FAGI), ფეკალური სტრეპტოკოკები, ოქროსფერი სტაფილოკოკები და პათოგენები (მ.შ. სალმონელა). სინჯების აღება მიმდინარეობს სანაპირო ზოლის მთელ პერიმეტრზე კერძოდ: კვარიათის, სარფის, აკვაპარკის მიმდებარე ტერიტორიის, ბათუმის ცენტრალური პლაჟის, ბარცხანის, მწვანე კონცხის და ქობულეთის ცენტრალურ პლაჟზე (2 წერტილი), სულ 8 წერტილში. პროგრამის ფარგლებში, ზღვის ზენორმატიული დაბინძურების ფაქტები არ დაფიქსირებულა

***საზოგადოებასთან ურთიერთობა***

* ორგანიზება გაუკეთდა ღონისძიებას ჭარბტენიანი ტერიტორიების საერთაშორისო დღესთან დაკავშირებით, რომლის ფარგლებშიც გარემოს დაცვისა და ბუნებრივი რესურსების სამმართველოს წარმომამდგენლებმა N 1 საჯარო სკოლის 6-7 კლასის მოსწავლეებს ჩაუტარეს ლექცია-სემინარი;
* გაიმართა სატყეო დარგის მხარდაჭერის შეხვედრა. მონაწილე მხარეებს წარმოადგენდნენ: გარემოს დაცვისა და ბუნებრივი რესურსების სამმართველო, სსიპ აჭარის სატყეო სააგენტო, გერმანიის არასამთავრობო ორგანიზაცია ბუნების დაცვის მსოფლიო ფონდის (WWF) და ამავე ფონდის კავკასიის ოფისის წარმომადგენლები;
* 20 თებერვალს აჭარის გარემოს დაცვისა და ბუნებრივი რესურსების სამმართველოს საერთაშორისო გარემოსდაცვითი ორგანიზაციის „ფაუნა და ფლორა ინტერნეიშენელ (FFI)“-ის წარმომადგენლები სტუმრობდნენ.  
  შეხვედრა გაცნობითი ხასიათის იყო. დაისახა მომავალი შესაძლო თანამშრომლობის გეგმები;
* ტყის საერთაშორისო დღესთან დაკავშირებით, 23 მარტს გარემოს დაცვისა და ბუნებრივი რესურსების სამმართველოს, აჭარის სატყეო სააგენტოს, ბათუმის შოთა რუსთაველის სახელობის უნივერსიტეტის სტუდენტებთან და სკოლა ,,მასტერკლასის“ მოსწავლეებთან ერთად მოეწყო გამწვანების აქცია ხელვაჩაურის მუნიციპალიტეტის სოფ. აგარაში;
* სამმართველოს ინიციატივით ქ.ბათუმი უკვე მეშვიდედ შეუერთდა მსოფლიო აქციას ,,დედამიწის საათი“. როგორც ზემოთ ვახსენეთ ამ დღესთან დაკავშირებით შოთა რუსთაველის სახელმწიფო უნივერსიტეტში მოეწყო გლობალური დათბობის პრობლემატიკისადმი მიძღვნილი ფილმის ჩვენება. ქალაქის არასასიცოცხლო მნიშვნელობის ობიექტებში ერთი საათით გაითიშა ენერგო მომარაგება. სასტუმრო ,,შერატონში“ გაიმართა სპეციალური მიღება;
* 3 თებერვალს აჭარის გარემოს დაცვისა და ბუნებრივი რესურსების სამმართველოში სატყეო სექტორის მხარდამჭერი სამუშაო შეხვედრა გაიმართა, რომლის ინიციატორები იყვნენ ბუნების დაცვის მსოფლიო ფონდი (WWF) და ამავე ფონდის კავკასიის ოფისი.   
  შეხვედრის მიზანი იყო სამუშაოების დაწყება პროექტზე - „ტყის ეკოსისტემის მდგრადობის გაუმჯობესება საქართველოში ტყის გამარტივებული მართვის გზით“;
* 10 მაისს, დემოკრატიული ჩართულობის ცენტრში მოეწყო სამმართველოს 2017-2020 წლების პრიორიტეტების საჯარო განხილვა. პრეზენტაციას არასამთავრობო სექტორისა და მედიის წარმომადგენლებთან ერთად, სფეროთი დაინტერესებული მოქალაქეებიც ესწრებოდნენ;
* 21 ივნისს, ევრო კავშირის მიერ დაფინასებული პროექტის ,,კლიმატის ცვლილება აღმოსავლეთში“ პროექტის ფარგლებში, გარემოს დაცვისა და ბუნებრივი რესურსების სამმართველოში გაიმართა შეხვედრა ავსტრიის წითელი ჯვრისა და ბუნების დაცვის მსოფლიო ფონდის (WWF) წარმომადგენლებთან. პროექტი ხორციელდება ავსტრიის წითელი ჯვრისა და ავსტრიის განვითარების სააგენტოს (ADA) ფინანსური მხარდაჭერით. შეხვედრა გაცნობით ხასიათს ატარებდა. მონაწილეებმა ისაუბრეს მომავალი თანამშრომლობის პერსპექტივებზე;
* 12 აგვისტოს, სასტუმრო შერატონში, აჭარის ავტონომიური რესპუბლიკის გარემოსდაცვისა და ბუნებრივი რესურსების სამმართველოსა და ბუნების დაცვის მსოფლიო ფონდის (WWF) კავკასიის წარმომადგენლობას შორის ხელი მოეწერა ურთიერთაგაგების მემორანდუმს, აჭარის ავტონომიურ რესპუბლიკაში ტყის მდგრადი მართვის ხელშეწყობის მიზნით თანამშრომლობასთან დაკავშირებით. ურთიერთგაგებისშირებით მემორანდუმის ხელმოწერის ღონისძიება გაიმართება. მემორანდუმი შედგა გერმანიის თანამშრომლობისა და ეკონომიკური განვითარების სამინისტროს (BMZ) მიერ დაფინანსებული პროექტის „ტყის ეკოსისტემების მდგომარეობის გაუმჯობესება აჭარაში ტყის ადაპტური მართვის მეშვეობით” ფარგლებში.
* იმავე დღეს, სასტუმრო ინტურისტ პალასში, სამმართველოს მონაწილეობით, გაიმართა ,,TEEB” კვლევების ჩატარება აჭარისათვის“ - პროექტის საკონსულტაციო საბჭოს შეხვედრა. აღნიშნული TEEB კვლევა გულისხმობს აჭარის ტყის ეკოსისტემების უმნიშვნელოვანესი ფუნქციების შეფასებას, რათა მოხდეს მათი რეალური მნიშვნელობის დემონსტრირება. პროექტი ხორციელდება მსოფლიო ბანკის დაფინანსებით, ველური ბუნების დაცვის მსოფლიო ფონდისა (WWF) და გაეროს გარემოს დაცვითი პროგრამის (UNEP) მხარდაჭერით;
* 14 სექტემბერს, აჭარის ა რ ფინანსთა სამინისტროს საკონფერენციო დარბაზში, მოეწყოს სამმართველოს საშუალოვადიანი (2017-2020 წლების) გეგმის (ბიუჯეტი) განხილვა. შეხვედრას ესწრებოდნენ მედიისა და არასამთავრობო ორგანიზაციების წარმომადგენლები;
* სამმართველოს საქმიანობასა და რეგიონში არსებულ გარემოს დაცვით საკითხებს მიეძღვნა 75 სატელევიზიო სიუჟეტი, 1 საგაზეთო პუბლიკაცია და 6 რადიო რეპორტაჟი;
* საზოგადოებასთან ურთიერთობის მიზნით მოქმედებს სამმართველოს Facebook გვერდი *(www.facebook.com/denraa)*.